Chanel wen 2 titels in Suid-Korea | Netwerk24
Dit was die 26-jarige se eerste enkelspeltitel in agt jaar in ’n ITF-$25 000-toernooi.
Sy het die eerste gekeurde Lee Ya-Hsuan van Taiwan in die eindstryd met 6-3, 7-5 geklop.
Simmonds en Hsu Chieh-Yu van Taiwan het Choi Ji-Hee (Suid-Korea) en Lee (Taiwan) met 6-3, 6-4 in die dubbelspel-eindstryd getroef.
“Ek is baie bly om weer ’n $25 000-toernooi te kon wen. Die laaste een wat ek gewen het, was in 2011.
Ek is baie bly om weer ’n $25 000-toernooi te kon wen. Die laaste een wat ek gewen het, was in 2011.
“Om die dubbels in dieselfde week te wen, het dit soveel beter gemaak,” sê Simmonds.
Sy was ook bly om die Suid-Afrikaanse afrigter Tucker Vorster byderhand te hê.
“Dit het beslis gehelp. My pa was ook by die halfeindstryde en eindstryde, wat dit nog meer spesiaal gemaak het om twee trofeë te wen.”
Simmonds gaan in die volgende drie weke in nog drie $25 000-toernooie in Suid-Korea speel. – Sportredaksie, TSA
Meer oor: Chanel Simmonds | Suid-Korea | Tennis